विकास भारती में महिला सुरक्षा पलायन पर महापंचायत आज
आठमार्च को अंतर्राष्ट्रीय महिला दिवस है। इस अवसर सात मार्च को विकास भारती बिशुनपुर के बरियातू कार्यालय में ‘महिला सुरक्षा एवं पलायन’ पर कस्तूरबा गांधी महिला महापंचायत होगा। दिन के 12 से 2 बजे तक महिला सुरक्षा एवं पलायन विषय पर समाज और सरकार दोनों को संवेदनशील बनाने के लिए चर्चा होगी। प्रतिभागी झारखंड से महिलाओं का पलायन रोकने और महिलाओं की सुरक्षा के लिए महिला पंचायत का गठन करने पर विचार रखेंगे। कार्यक्रम में मुखिया, उप मुखिया, वार्ड सदस्य, स्वयं सहायता समूह की सदस्य और जिला परिषद सदस्य भाग लेंगे।
इस महापंचायत में राज्य नशाखोरी से पूर्णरूप से मुक्त करने का संकल्प लिया जाएगा। इसके लिए समाज में जागरूकता फैलाने और बेटी बचाओ, बेटी पढ़ाओ जैसे कार्यक्रमों के प्रति समाज को सजग किया जाएगा। इसके अलावा मातृत्व सुरक्षा के लिए स्वास्थ्य विभाग के कार्यक्रमों के प्रति समाज को जागरूक और कुपोषण मुक्त राज्य बनाने का सभी संकल्प लेंगे।
hin_Deva hin_Deva hin_Deva